OpenLLM-France/wikimedia huggingface dataset:
# Międzyrzec Podlaski

Międzyrzec Podlaski és un poble al sud-est de Polònia ubicat entre Biała Podlaska i Lublin, el 2005 tenia una àrea urbana d'aproximadament 17.300 habitants. És la capital d'una gmina separada dintre del voivodat de Lublin. Per Międzyrzec Podlaski hi passa el riu Krzna. Existeix com a població des de 1174. Per arribar al poble es pot seguir la carretera europea E30.

## Enllaços externs

* Międzyrzec Podlaski Home Page
# Molí de Bojons

El Molí de Bojons és una obra de Sant Sadurní d'Osormort (Osona) protegida com a bé cultural d'interès local.

## Descripció

Antic molí convertit en hostal.
Presenta un cos central de planta quadrada amb el carener perpendicular, amb les vessants cap als costats nord i sud.
La façana de migdia no hi ha cossos annexes a cada costat del principal s'hi obren diverses finestres i alguna espiera, també hi ha un balcó. Cal remarcar que dona a sobre el riu i a l'extrem de llevant s'hi adossa un bonic pont de pedra, que avui ha estat substituït per un altre.
La façana de l'hostal es troba a llevant i en el cos annex amb el carener perpendicular al principal i adossat a l'extrem esquerre hi ha un portal protegit per un teuladet a dues vessants, dues finestres a la planta i una al primer. En aquest sector s'hi annexiona un petit cos amb el lavabo. A la resta de l'edifici hi ha diverses obertures.
L'estat de conservació és força bo per bé que les reformes han desmerescut l'estructura primitiva.

## Història

El lloc de Boxos (Bojons) el trobem esmentat ja el 937. Antic molí situat a la riba de la riera Major que pertany a la parròquia de Sant Sadurní d'Osormort que en principi fou terme de Sant Llorenç del Munt o de Cerdans, més tard s'uní a Espinelves i ara és independent.
La notícia del molí es troba lligada a la del mas, també anomenat Bojons el qual el trobem en els fogatges de la parròquia de l'any 1553, quan habitava el mas un tal "Anthini Boyons".
En el nomenclàtor de la província de Barcelona de l'any 1860 tenim notícia de l'existència de "dos fàbricas de papel de estraza" i d'un "molino harinero", però no disposem de prou dades per saber quin d'aquests es correspon amb el Molí de Bojons.

## Referències

* 1 2 3 4 5 6 7 8 «Molí de Bojons». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Monika Michalik

Monika Ewa Michalik (Międzyrzecz, 2 de maig de 1980) és una esportista polonesa que competeix en lluita estil lliure.
Va participar en tres Jocs Olímpics d'Estiu, obtenint una medalla de bronze en Rio de Janeiro 2016, en la categoria de 63 kg, el 5è lloc en Londres 2012 i el 8º lloc en Pequín 2008.
Va guanyar dues medalles de bronze al Campionat Mundial de Lluita, en els anys 2006 i 2007, i 10 medalles al Campionat Europeu de Lluita entre els anys 2002 i 2017.

## Palmarès internacional

Jocs Olímpics :
| Any | Lloc | Medalla | Categoria |
| 2016 | Rio de Janeiro ( Brasil) | 3 | Lliure 63 kg |
| Campionat Mundial ||||
| Any | Lloc | Medalla | Categoria |
| 2006 | Canton ( R.P. de la Xina) | 3 | Lliure 63 kg |
| 2007 | Bakú ( Azerbaidjan) | 3 | Lliure 63 kg |
| Campionat Europeu ||||
| Any | Lloc | Medalla | Categoria |
| 2002 | Seinäjoki ( Finlàndia) | 2 | Lliure 59 kg |
| 2003 | Riga ( Letònia) | 1 | Lliure 59 kg |
| 2005 | Varna ( Bulgària) | 1 | Lliure 63 kg |
| 2006 | Moscou ( Rússia) | 2 | Lliure 63 kg |
| 2007 | Sofia ( Bulgària) | 3 | Lliure 63 kg |
| 2008 | Tampere ( Finlàndia) | 3 | Lliure 63 kg |
| 2009 | Vílnius ( Lituània) | 1 | Lliure 63 kg |
| 2012 | Belgrad ( Sèrbia) | 3 | Lliure 63 kg |
| 2013 | Tbilisi ( Geòrgia) | 2 | Lliure 63 kg |
| 2017 | Novi Sad ( Sèrbia) | 1 | Lliure 63 kg |

## Referències

* ↑ «Monika Mikhalik» Arxivat 2009-03-18 a Wayback Machine. en Sports-reference.com (SR/Olympic Sports) (anglès)
* ↑ «Monika Mikhalik» en Iat.uni-leipzig.de (anglès)

## Enllaços externs

* Athlete bio on beijing2008.com
* FILA Arxivat 2012-03-16 a Wayback Machine.
* Profile at FILA Wrestling Database
* Polish Wrestling Federation
# Montauk (Nova York)

Montauk és una concentració de població designada pel cens dels Estats Units a l'estat de Nova York. Segons el cens del 2000 tenia 3.851 habitants.

## Demografia

Segons el cens del 2000, Montauk tenia 3.851 habitants, 1.593 habitatges, i 992 famílies. La densitat de població era de 85 habitants per km².
Dels 1.593 habitatges en un 26,9% hi vivien nens de menys de 18 anys, en un 47% hi vivien parelles casades, en un 8,7% dones solteres, i en un 37,7% no eren unitats familiars. En el 28,6% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,9.
Per edats la població es repartia de la següent manera: un 20% tenia menys de 18 anys, un 6,6% entre 18 i 24, un 33,9% entre 25 i 44, un 25% de 45 a 60 i un 14,5% 65 anys o més.
L'edat mediana era de 39 anys. Per cada 100 dones de 18 o més anys hi havia 109,2 homes.
La renda mediana per habitatge era de 42.329 $ i la renda mediana per família de 50.493 $. Els homes tenien una renda mediana de 40.063 $ mentre que les dones 28.299 $. La renda per capita de la població era de 23.875 $. Entorn del 8,3% de les famílies i el 10,6% de la població estaven per davall del llindar de pobresa.

## Galeria de Fotos

* Far a Montauk, NY Agost 2012
* Vistes des del far de Montauk, NY
* Detall del Far a Montauk, NY

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Montauk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Montauk». American Fact Finder. Oficina del Cens dels Estats Units, 12-01-2010.
# Montieri

Montieri és un municipi situat al territori de la província de Grosseto, a la regió de la Toscana (Itàlia).
Limita amb els municipis de Castelnuovo di Val di Cecina, Chiusdino, Massa Marittima, Monterotondo Marittimo, Radicondoli i Roccastrada.
Pertanyen al municipi les frazioni de Boccheggiano, Gerfalco i Travale

## Galeria

* Vista del poble
* Ajuntament
* Església de S.Pau i S.Miquel
* Torre Narducci
* Torre Biageschi
* Boccheggiano
* Localització de Montieri a la província de Grosseto

## Referències

* ↑ Comune di Montieri- Statuto.
# Monument Nacional de Cedar Breaks

El Monument Nacional de Cedar Breaks (Cedar Breaks National Monument) és una àrea protegida de 2491 hectàrees gestionada pel Servei de Parcs Nacionals al sud-oest dels Estats Units a l'estat de Utah al comtat d'Iron 29 quilomètres a l'est de Cedar City on es troben les seves oficines administratives. L'àrea va ser proclamada un monument nacional en virtut de la Llei d'Antiguitats el 22 d'agost de 1933 pel president Franklin Delano Roosevelt. Cedar Breaks és un amfiteatre natural que s'estén per 4,8 quilòmetres i que té una profunditat de més de 760 metres. L'elevació de la vora de l'amfiteatre és de més de 3200 metres sobre el nivell del mar.
Les roques erosionades de l'amfiteatre s'assemblen molt a les formacions del Parc Nacional del Canyó Bryce però amb més colors i un menor nombre d'espires. A causa de la seva altitud, la neu sovint fa que el parc sigui inaccessible per als vehicles a partir d'octubre a maig pel tancament de la ruta estatal 148. El centre de visitants localitzat just a la vora de l'amfiteatre està obert de juny a octubre. Després de les nevades, el parc està obert a la pràctica de l'esquí nòrdic i la conducció de les motos de neu. A l'hivern, una estació de guardaboscos s'estableix al llarg de la pista de l'esquí nòrdic. A l'estiu, els guardaboscos guien els visitants a través del monument per observar els estels sota els cels foscos de l'amfiteatre natural.

## Referències

* 1 2 3 4 5 «NCPN Phase III Report Appendix E: Cedar Breaks National Parks (CEBR)». National Park Service. Arxivat de l'original el 2014-11-11. [Consulta: 10 novembre 2014].
* ↑ Cedar vol dir cedre, però els arbres a Cedar Breaks són de fet ginebres. Breaks és altra paraula que vol dir badlands.
* ↑ «Operating Hours & Seasons». National Park Service. [Consulta: 10 novembre 2014].
* ↑ «Visitor Centers». National Park Service. [Consulta: 10 novembre 2014].
* ↑ «Winter Ranger Station». National Park Service. [Consulta: 10 novembre 2014].
* ↑ «Cedar Breaks National Monument». Zion Natural History Association. Arxivat de l'original el 2014-09-10. [Consulta: 10 novembre 2014].

## Enllaços externs

* National Park Service: Cedar Breaks National Monument (anglès)(castellà)
# Monument Nacional de les Capes Fossilíferes d'Agate

El Monument Nacional de les Capes Fossilíferes d'Agate (en anglès, Agate Fossil Beds National Monument) es troba als Estats Units, al nord-oest de Nebraska, a Harrison, enfront del riu Niobrara. La zona alberga jaciments naturals d'un grup d'animals extints, que apareixen com un banc sedimentari d'una antiguitat de 20 milions d'anys, que allotja les restes de mamífers prehistòrics.
El monument nacional fou establert el 5 de juny del 1965 pel Congrés dels Estats Units i protegeix una superfície de 12,36 km². És administrat pel Servei de Parcs Nacionals.

## Història

Fou descobert al 1878, i el seu prové de la proximitat que té amb unes formacions rocoses que contenen àgates. És monument nacional des de 1965, i ocupa una zona de 918 hectàrees.
És un lloc molt conegut a causa de la quantitat de fòssils extrets que daten del Miocè, que tenen una alta qualitat de preservació. La majoria es trobaren al turó de Carnegie i de la Universitat. Entre aquests fòssils, hi ha Miohippus.
* Monument Nacional de les Capes Fossilíferes d'Agate. Turó de la Universitat (esquerra) i el de Carnegie (dreta)
* Una altra vista del monument
* Mapa del monument

## Referències

* ↑ http://www.nps.gov/agfo/espanol/index.htm

## Enllaços externs

* Agate Fossil Beds National Monument (pàgina oficial).
* Mapa d'Agate Fossil Beds National Monument.
# Monument Nacional de la Cova de Timpanogos

El Monument Nacional de la Cova de Timpanogos (en anglés Timpanogos Cavi National Monument) és un sistema de coves a la serralada Wasatch en l'estat d'Utah als Estats Units d'Amèrica. El sender a la cova està pavimentat en alguns punts.
Martin Hansen descobrí la cova de Hansen l'octubre de 1887, mentre seguia el rastre d'un puma prop del congost de l'American Fork. Desafortunadament es danyaren moltes formacions en aquesta cambra abans que no es creara el monument nacional.
Es va acreditar el descobriment de la cova de Timpanogos a en Vearl J. Manwill.

## Referències

* ↑ http://www.nps.gov/tica/espanol/index.htm
* ↑ http://www.educacion.es/exterior/usa/es/programas/auxiliares_es/UTAH10.pdf%5BEnllaç+no+actiu%5D
# Mosxni

Mosxni (en rus: Мощный; en suec: Lövskär; en finès: Lavansaari, en estonià: Lavassaar) és una petita illa del golf de Finlàndia, a la mar Bàltica, a uns 120 km a l'oest de Sant Petersburg. Té una superfície d'uns 13,9 km² i no té habitants permanents, tret del personal dels tres fars i l'estació de radar que hi ha a l'illa.
Després de la Guerra Civil finlandesa i fins a la guerra d'hivern russofinlandesa l'illa va formar part de Finlàndia i pertanyia a la província de Viipuri.

## Referències

* ↑ «Tytärsaari». [Consulta: 15 febrer 2022].
* ↑ «Baltic sea and Gulf of Finland coasts of Russia - Gulf of Finland / Moshchnyy island front range and rear range (distant) lighthouses - World of Lighthouses». [Consulta: 10 abril 2024].
* ↑ «Baltic sea and Gulf of Finland coasts of Russia - Gulf of Finland / Moshchnyy island lighthouse - World of Lighthouses». [Consulta: 10 abril 2024].
* ↑ Suomenlahden ulkosaaret: Lavansaari, Seiskari, Suursaari, Tytärsaari. Helsinki: Suomalaisen Kirjallisuuden Seura, 1996. ISBN 978-951-717-879-2.
* ↑ «Остров Мощный» (en rus). Arxivat de l'original el 4 de març 2016. [Consulta: 9 octubre 2019].
# Munchhouse

Munchhouse (en alsacià Mínkhüse) és un municipi francès, situat a la regió del Gran Est, al departament de l'Alt Rin. L'any 1999 tenia 1.429 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 802 | 818 | 903 | 937 | 1.216 | 1.429 |

## Administració

Llista d'alcaldes :
| Període | Identitat | Partit |
| 2001-2008 | Alexandre Graber | |
| 2008- | Philippe Heid | |
# Mètode de la temperatura basal

El mètode de la temperatura basal consisteix a portar un registre sistemàtic de la temperatura corporal al llarg del cicle menstrual.
Aquesta observació permet advertir un desnivell de temperatura -d'entre 2 i 5 dècimes de grau Celsius - produït per la secreció de progesterona a l'ovari després de l'ovulació. Aquest mètode només diagnostica la fase infèrtil postovulatòria i es considera el mètode anticonceptiu més efectiu dels anomenats naturals. Quan s'afegeix un càlcul per determinar una fase relativament infèrtil preovulatoria, a l'inici del cicle, es tracta del mètode cicle-tèrmic.
Cal utilitzar un termòmetre de gal·li o galinstan, ja que són més precisos que els termòmetres digitals. Es comença a prendre la temperatura el 5è dia del cicle, per via rectal o vaginal durant 3 minuts. Es mesura en despertar-se, abans de qualsevol activitat, després d'haver dormit un mínim de 3 hores. Les variacions d'una hora en el mesurament s'han de fer constar, ja que presa una hora més tard la temperatura pot pujar una dècima i una hora més aviat de l'habitual disminuir 1 dècima. També cal tenir en consideració aspectes que poden afectar la temperatura com un sopar notòriament més o menys abundant, refredats, ingesta d'alcohol, sortir de nit, presa de medicació, canvi de termòmetre, etc.
Quan una dona s'ha d'aixecar repetides vegades a la nit, haurà de descansar una hora abans de mesurar la temperatura. En cas de cerca d'embaràs, el primer test sol·licitat per l'especialista sol ser una gràfica de temperatura basal, ja que dos nivells de temperatura i la durada del nivell alt són indicatius d'ovulació i de qualitat del cos groc postovulatori.
Té una taxa d'error del 0,3% en ús perfecte i 3,1% en l'ús típic.

## Referències

* 1 2 Soler, F «tu decideixes quan tenir un fill)». RBA Barcelona (Espanya) 2009, 160p..
* ↑ Döring, G. K. «Über die Zuverlässigkeit der Temperaturmethode zur Empfängnisverhütung» (en alemany). DMW - Deutsche Medizinische Wochenschrift, 92, 23, 01-06-1967, pàg. 1055–1061. DOI: 10.1055/s-0028-1103790. ISSN: 0012-0472.
# Nami

«Nami» té aquests significats:
* Nami, personatge de «One Piece».
* Mir Muhammad Masum (Bhakkar, Sind, meitat del s. XVI - ibídem, 1606/1607), historiador indi.
# Múscul transvers de la llengua

El múscul transvers de la llengua (musculus transversus linguae) és un dels músculs intrínsecs de la llengua. Són un parell de músculs constituïts per una sèrie de fascicles transversals. Les seves fibres sorgeixen del septe lingual, i es dirigeixen lateralment per inserir-se a les vores de la llengua, en el teixit fibrós submucós dels costats de la llengua.
És innervat pel nervi hipoglòs. La seva funció és la de disminuir el diàmetre transversal de la llengua.

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 8 febrer 2014].
    Aquest article incorpora text de l'edició de l'Anatomia de Gray en domini públic.

## Vegeu també

* Múscul vertical de la llengua
* Múscul longitudinal superior de la llengua
* Múscul longitudinal inferior de la llengua

## Enllaços externs

* LUC imot
* 268828752 al GPnotebook
# Múscul transvers profund del perineu

El múscul transvers profund del perineu (musculus transversus perinei profundus) és un múscul parell de la capa profunda del perineu humà, present tant en homes com en dones.
Presenta la mateixa inserció que el múscul transvers superficial del perineu. Té l'origen en l'isqui i discorre en direcció medial -en les dones creua per darrere de la vagina-, fins a instal·lar-se en una rafe tendinosa amb les fibres del múscul del costat oposat. Està separat del transvers superficial per una fulla aponeuròtica superior i separada de l'elevador de l'anus per un fulla aponeuròtica inferior.
És un dels components principals del diafragma urogenital i està innervat per la branca perineal del nervi púdic. La seva funció és assistir a l'esfínter de la uretra a controlar la micció i, potser, té una acció constrictora de la vagina. Actua també com un suport de fixació del nucli –el tendó central– del perineu; també té una funció de suport del sòl pelvià, en l'expulsió del semen en els homes i per eliminar les últimes gotes d'orina en ambdós sexes.

## Imatges

* Secció anterior de la pelvis, a través de l'arc púbic.
* Músculs del perineu masculí.
* Músculs del perineu femení.
* Branques superficials de l'artèria púdica interna.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 15 febrer 2014].
* ↑ Saladin, Kenneth S. Anatomy and Physiology: The Unity of Form and Function. 3a ed.. Phoenix, Arizona: McGraw-Hill, 2003, p. 354. ISBN 978-0072429039.
    Aquest article incorpora text de l'edició de l'Anatomia de Gray en domini públic.

## Vegeu també

* Múscul transvers superficial del perineu
* Múscul esfínter extern de l'anus
* Múscul bulbocavernós

## Enllaços externs

* LUC spha
# Nanosistemes productius

Els "'nanosistemes productius'" ´son definits en el Technology Roadmap for Productive Nanosystems (full de ruta per a la Tecnologia productiva de nanosistemes) com sistemes funcionals a escala nanometrica que produeixen estructures i dispositius atòmicament establerts i sota control programat, val a dir, duent a terme el procés de fabricació amb precisió atòmica. Les tecnologies d'avui en dia estan limitats de diverses maneres. Hi ha grans estructures de precisió atòmica en forma de cristalls, ja que hi ha estructures 3D complexes en forma de polímers com el DNA i les proteïnes. És també possible construir estructures molt petites, precises a nivell atòmic utilitzant la microscòpia de sonda de rastreig per manipular àtoms individuals o petits grups d'àtoms. Però encara no és possible combinar els components d'una manera sistemàtica per a construir sistemes més grans i complexos.
Els principis físics i exemples de la naturalesa, tant suggereixen que serà possible estendre la fabricació precisa a nivell atòmic dels productes més complexes de grans dimensions, que inclou un major nombre de materials. Un exemple de progrés en aquesta direcció podria ser la labor de Christian Schafmeister sobre els bi-pèptids.

## Vegeu també

* Nanotecnologia
* Nanosensor
* Nanomedicina

## Referències

* ↑ Technology Roadmap for Productive Nanosystems (PDF), 2007 [Consulta: 21 abril 2010]. Arxivat 2016-10-25 a Wayback Machine.
* ↑ Christian Schafmeister (PDF) [Consulta: 9 octubre 2016]. Arxivat 2016-12-22 a Wayback Machine.

## Enllaços externs

* nobel-quimica-padres-maquinas-moleculares Arxivat 2016-10-07 a Wayback Machine.
# Neoglyphidodon melas

Neoglyphidodon melas és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 18 cm de longitud total.

## Distribució geogràfica

Es troba des del Mar Roig i l'Àfrica oriental fins a Indonèsia, les Filipines, Taiwan, les Illes Ryukyu, Palau, Nova Guinea, Salomó, Vanuatu i el nord d'Austràlia.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Neoglyphidodon

Neoglyphidodon és un gènere de peixos de la família dels pomacèntrids i de l'ordre dels perciformes.

## Taxonomia

* Neoglyphidodon bonang (Bleeker, 1852)
* Neoglyphidodon carlsoni (Allen, 1975)
* Neoglyphidodon crossi (Allen, 1991)
* Neoglyphidodon melas (Cuvier a Cuvier i Valenciennes, 1830)
* Neoglyphidodon nigroris (Cuvier a Cuvier i Valenciennes, 1830)
* Neoglyphidodon oxyodon (Bleeker, 1858)
* Neoglyphidodon polyacanthus (Ogilby, 1889)
* Neoglyphidodon thoracotaeniatus (Fowler i Bean, 1928)

## Referències

* ↑ Animal Diversity Web (anglès)
* ↑ BioLib (anglès)
* ↑ Catalogue of Life (anglès)
* ↑ World Register of Marine Species (anglès)
* ↑ The Taxonomicon (anglès)
* ↑ UNEP-WCMC Species Database (anglès)
* ↑ FishBase (anglès)

## Bibliografia

* Allen, G.R. 1991: Damselfishes of the world. Mergus Publishers, Melle, Alemanya. 1-271.
* Allen, G.R., N.J. Cross i C.J. Allen 2006: Zoological Catalogue of Australia. Volum 35. Fishes.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Navy Seals vs. Zombies

Navy Seals vs. Zombies, també anomenada Navy Seals vs. Zombies: Battle of New Orleans, és una pel·lícula americana de 2015 d'acció i terror de zombies, dirigida per Stanton Barrett i protagonitzada per Ed Quinn, Michael Dudikoff, Rick Fox, Molly Hagan, Mikal Vega i Chad Lail.

## Argument

Un grup especial dels Navy Seals són enviats a Louisiana per tal de frenar una amenaça. Un cop allà descobriran que no s'enfronten contra un enemic normal, sinó que els enemics són hordes de zombies amb una particularitat: es mouen a gran velocitat. Aleshores hauran d'esperar ordres del comandament per extreure a diverses persones, concretament al vicepresident i a una científica atrapada en un edifici.

## Referències

* ↑ AlloCine «Navy Seals: Battle for New Orleans». allocine.
* 1 2 «Navy Seals vs. Zombies» (en castellà). ELMUNDO.
* ↑ «NAVY SEALS VS. ZOMBIES: THE BATTLE FOR NEW ORLEANS | British Board of Film Classification». www.bbfc.co.uk. [Consulta: 4 febrer 2018].
* ↑ ecrisp@theadvocate.com, Elizabeth Crisp «‘Navy SEALs vs. Zombies' movie shot in Louisiana gets release date» (en anglès). The Advocate.
* ↑ «Navy seals vs zombies». La Vanguardia. Arxivat de l'original el 2018-02-05 [Consulta: 4 febrer 2018].
# News of the World

«News of the World» té aquests significats:
* News of the World: periòdic en format tabloide d'origen britànic.
* News of the World: el sisè àlbum de la banda anglesa de rock Queen.
* News of the World (pel·lícula), pel·lícula de 2020 basada en la novel·la homònima de Paulette Jiles
# Morsano al Tagliamento

Morsano al Tagliamento (friülà Morsan des Ocjis) és un municipi italià, dins de la província de Pordenone. L'any 2007 tenia 2.859 habitants. Limita amb els municipis de Camino al Tagliamento (UD), Cordovado, Fossalta di Portogruaro (VE), San Michele al Tagliamento (VE), San Vito al Tagliamento, Sesto al Reghena, Teglio Veneto (VE) i Varmo (UD)

## Administració

Llista d'alcaldes :
| Període | Identitat | Partit |
| 2004- | Roberta Zanet | Llista cívica |
# Mort del nadó P

Peter Connelly (1 de març de 2006 - 3 d'agost de 2007), també conegut com a "Baby P", "Child A", o "Baby Peter", va ser un nadó britànic de 17 mesos que va morir a Londres, el 3 d'agost de 2007, després de patir més de cinquanta lesions durant un període de vuit mesos, durant el qual va ser vist reiteradament pels serveis per a nens del districte londinenc de Haringey i per professionals del Servei Nacional de Salut (NHS). El cas va donar lloc a diverses investigacions importants sobre com el departament de serveis socials del consell de Haringey desenvolupava la seva feina tenint cura de nens en perill.

## Referències

* ↑ «El cas del nen A». Haringey Council, 12-11-2008. Arxivat de l'original el 8 de desembre de 2008.